PTTGC ปิดจ๊อบควบ “Glycol-GCS” เพิ่มประสิทธิภาพดำเนินงาน
PTTGC ปิดจ๊อบควบ 2 บ.ย่อย “Glycol-GCS” เพิ่มประสิทธิภาพดำเนินงาน หนุนแผนเติบโตระยะยาว
PTTGC ปิดจ๊อบควบ 2 บ.ย่อย “Glycol-GCS” เพิ่มประสิทธิภาพดำเนินงาน หนุนแผนเติบโตระยะยาว
4 ก.ค. 2565

บริษัท พีทีที โกลบอล เคมิคอล จำกัด (มหาชน) หรือ PTTGC เปิดเผยข้อมูลผ่านระบบสารสนเทศของตลาดหลักทรัพย์แห่งประเทศไทย (ตลท.) ว่า ที่ประชุมคณะกรรมการบริษัทฯ ครั้งที่ 14/2564 เมื่อวันที่ 13 ธันวาคม 2564 ได้มีมติอนุมัติการรับโอนกิจการทั้งหมดหรือบางส่วน และการเลิกกิจการของบริษัทย่อยที่บริษัทฯ เป็นผู้ถือหุ้นร้อยละ 100 ทั้งทางตรงและทางอ้อม โดยการปรับโครงสร้างการดำเนินธุรกิจดังกล่าวสามารถสนับสนุนกลยุทธ์ระยะยาวของบริษัทฯ ได้ดียิ่งขึ้น ได้แก่ การขยายธุรกิจไปต่างประเทศ การขายและการพัฒนาผลิตภัณฑ์ให้มีมูลค่าสูง (High Value Products) การเพิ่มประสิทธิภาพในการกำกับดูแลบริษัทในกลุ่มทั้งในและต่างประเทศตลอดจนสนับสนุนกลยุทธ์ด้านความยั่งยืน (Sustainability)
สำหรับการโอนกิจการทั้งหมดของบริษัท จีซี ไกลคอล จำกัด (Glycol) และบริษัท จีซี สไตรีนิคส์ จำกัด (GCS) มาที่บริษัทฯ เป็นส่วนหนึ่งของแผนการปรับโครงสร้างดังกล่าว โดยการโอนกิจการทั้งหมดของ Glycol และ GCS มีผลสมบูรณ์ ตามกฎหมายเมื่อวันที่ 1 กรกฎาคม 2565 และบริษัทฯ จะดำเนินการจดทะเบียนเลิกกิจการของ Glycol และ GCS ต่อไป